Zaharli kimyoviy va boshqa toksik moddalarni koʻmish hamda maxsus poligonlarni qoʻriqlash va saqlash tartibi toʻgʻrisida Nizomni tasdiqlash haqida
(resolution, 2026-03-16)

Zaharli kimyoviy, toksik moddalarni va ularning qadoqlash idishlarini koʻmish, shuningdek maxsus poligonlarni qoʻriqlash va saqlash tartibini belgilash maqsadida Oʻzbekiston Respublikasi Tabiatni muhofaza qilish davlat qoʻmitasi, Oʻzbekiston Respublikasi Favqulodda vaziyatlar vazirligi, Moliya vazirligi va Sogʻliqni saqlash vazirligi qaror qiladilar: 1. Zaharli kimyoviy va boshqa toksik moddalarni koʻmish hamda maxsus poligonlarni qoʻriqlash va saqlash tartibi toʻgʻrisida Nizom ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. Mazkur Nizom zaharli kimyoviy va boshqa toksik moddalarni maxsus poligonlarga koʻmish, shuningdek poligonlarni qoʻriqlash va saqlash tartibini belgilaydi. Mazkur Nizom zaharli kimyoviy va boshqa toksik moddalarning qadoqlash idishlarini koʻmish uchun ham tatbiq etiladi. 1. Mazkur Nizomda quyidagi tushunchalar qoʻllaniladi: zaharli kimyoviy moddalar — oʻsimliklarning zararkunandalari va begona oʻtlarga qarshi kurashishda ishlatiladigan kimyoviy preparatlar (vositalar), shuningdek qishloq xoʻjalik ekinlari uchun qoʻllaniladigan tayyor holdagi preparatlar; toksik modda — iqtisodiyotning ayrim sohalarida qoʻllaniladigan, odamlar va jonivorlar sogʻligʻiga yoki atrof-muhitga zararli taʼsir koʻrsatadigan modda; maxsus poligon — taqiqlangan, yaroqlilik muddati oʻtgan, foydalanishga yaroqsiz holga kelgan zaharli kimyoviy va boshqa toksik moddalarni hamda ularni qadoqlash idishlarini koʻmishga moʻljallangan maxsus yer uchastkasi va inshootlar majmuasi; maxsus transport vositalari — zaharli kimyoviy va boshqa toksik moddalarni hamda ularni qadoqlash idishlarini tashish uchun moʻljallangan transport vositalari. 2. Zaharli kimyoviy va boshqa toksik moddalarni hamda ularni qadoqlash idishlarini xoʻjalik yurituvchi subyektlar tomonidan koʻmilishi taqiqlanadi. 3. Zaharli kimyoviy va boshqa toksik moddalardan foydalanuvchi xoʻjalik yurituvchi subyektlar ularni belgilangan maqsadga koʻra foydalanishlari, ularni hisobini yuritishlari va ularni oʻziga xos xususiyatlari haqida xabardor boʻlishlari lozim. 4. Zaharli kimyoviy va boshqa toksik moddalar hamda ularni qadoqlash idishlari quyidagi hollarda koʻmiladi: zaharli kimyoviy va boshqa toksik moddalarning idishlarida koʻrsatilgan yaroqlilik muddati oʻtganda; foydalanuvchilar tomonidan zaharli kimyoviy va boshqa toksik moddalarni maxsus transport vositalarida tashish va saqlash qoidalariga toʻla rioya qilmaslik natijasida yaroqsiz holga kelganda; foydalanilishi taqiqlangan zaharli kimyoviy va boshqa toksik moddalar aniqlanganda va boshqa hollarda. 5. Foydalanishi taqiqlangan zaharli kimyoviy va boshqa toksik moddalar aniqlanganda, ularni maxsus poligonlarga koʻmish boʻyicha qaror qabul qilingunga qadar, mulk egasi yaʼni xoʻjalik yurituvchi subyektlarida saqlanadi. 6. Zaharli kimyoviy va boshqa toksik moddalarni hamda ularni qadoqlash idishlarini maxsus poligonlarga koʻmish ishlari “Qishloqxoʻjalikkimyo” hududiy aksiyadorlik jamiyatlari (bundan buyon matnda “Qishloqxoʻjalikkimyo” HAJ deb yuritiladi) tomonidan amalga oshiriladi. 7. Zaharli kimyoviy va boshqa toksik moddalar hamda ularni qadoqlash idishlarini maxsus poligonlarga koʻmish uchun xoʻjalik yurituvchi subyektlar “Qishloqxoʻjalikkimyo” HAJga mazkur Nizomning 1-ilovasida keltirilgan ariza bilan murojaat qiladilar. 8. Zaharli kimyoviy va boshqa toksik moddalar hamda ularni qadoqlash idishlarini maxsus poligonlarga koʻmish ishlari yakunlangandan soʻng, Oʻzbekiston Respublikasi Sogʻliqni saqlash vazirligining hududiy organlari va Oʻzbekiston Respublikasi Ekologiya va iqlim oʻzgarishi milliy qoʻmitasining hududiy organlarining masʼul xodimlari tomonidan zaharli kimyoviy va toksik moddalarni hamda ularni qadoqlash idishlarini maxsus poligonlarga koʻmish boʻyicha bajarilgan ishlar toʻgʻrisida mazkur Nizomning 2-ilovasiga muvofiq dalolatnoma tuziladi. 9. “Qishloqxoʻjalikkimyo” HAJi xoʻjalik yurituvchi subyektlari bilan zaharli kimyoviy va boshqa toksik moddalar hamda ularni qadoqlash idishlarini maxsus poligonlarga tashish va koʻmish boʻyicha shartnoma tuzadilar. 10. Zaharli kimyoviy va boshqa toksik moddalarni hamda ularni qadoqlash idishlarini maxsus poligonlarga transport vositalarida tashish Oʻzbekiston Respublikasi Vazirlar Mahkamasining 2011-yil 16-fevraldagi 35-son qarori (Oʻzbekiston Respublikasi qonun hujjatlari toʻplami, 2011-y., 7-8-son, 59-modda) bilan tasdiqlangan Oʻzbekiston Respublikasida xavfli yuklarni avtomobil transportida tashish qoidalariga muvofiq amalga oshiriladi. 11. Zaharli kimyoviy va boshqa toksik moddalarni hamda ularni qadoqlash idishlarini transport vositalarida tashish, ortish, tushirish jarayonida qutilarni pachoqlash, ogʻzini ochish va teshishga yoʻl qoʻymaslik lozim. 12. Zaharli kimyoviy va boshqa toksik moddalarni hamda ularni qadoqlash idishlarini maxsus poligonlarga koʻmish boʻyicha “Qishloqxoʻjalikkimyo” HAJ tomonidan koʻrsatiladigan xizmatlar “Oʻzkimyosanoat” Davlat aksiyadorlik kompaniyasi tomonidan tasdiqlangan va Oʻzbekiston Respublikasi Iqtisodiyot va moliya vazirligi bilan kelishilgan tarif stavkalariga muvofiq amalga oshiriladi. 13. Maxsus poligonlarning joriy xarajatlarini moliyalashtirish Tabiatni muhofaza qilish jamgʻarmalari hisobidan hamda “Qishloqxoʻjalikkimyo” HAJning xoʻjalik yurituvchi subyektlarga zaharli kimyoviy va boshqa toksik moddalarni hamda ularni qadoqlash idishlarini maxsus poligonlarga tashish va koʻmish boʻyicha koʻrsatayotgan xizmatlari uchun kelib tushadigan mablagʻlari hisobidan, shuningdek qonunchilikda taqiqlanmagan boshqa manbalar hisobidan amalga oshiriladi. 14. “Qishloqxoʻjalikkimyo” HAJi xodimlari maxsus poligonlarni qoʻriqlash va saqlash ishlariga xavfli kimyoviy moddalar bilan xavfsiz ishlashga oʻqitilgan boʻlishi, xavfsizlik texnikasiga amal qilishi hamda yakka tartibdagi himoya vositalari bilan taʼminlangan boʻlishi lozim. 15. Begona shaxslarni, jonivorlarni va avtotransport vositalarni kiritmaslik maqsadida xavfli zona hududi oʻrab olinishi, qoʻriqlanadigan hududni qoʻriqlayotgan xodimlar uchun maxsus xonalar boʻlishi, hududda kuzatuv olib borish va kirish uchun maxsus post (joy)lar belgilanishi lozim. 16. Maxsus poligonlar hududida avariya holatlari oqibatlarini bartaraf etish chora-tadbirlarini ishlab chiqish va amalga oshirish lozim. 17. Maxsus poligonlarni quyidagi tashkilotlar nazorat qiladi: Oʻzbekiston Respublikasi Ekologiya va iqlim oʻzgarishi milliy qoʻmitasining hududiy organlari – ekologik meʼyorlarga rioya etilishi boʻyicha; Oʻzbekiston Respublikasi Sogʻliqni saqlash vazirligining hududiy organlari – zaharli kimyoviy va boshqa toksik moddalar hamda ularni qadoqlash idishlari bilan ishlashda belgilangan sanitariya meʼyorlari va qoidalariga rioya etilishi boʻyicha; Oʻzbekiston Respublikasi Favqulodda vaziyatlar vazirligining hududiy organlari — vujudga kelgan favqulodda vaziyatlarning oldini olish va ularning oqibatlarini bartaraf etish hamda ularni muvofiqlashtirib borish ishlari boʻyicha. Oʻzbekiston Respublikasi Togʻ-kon sanoati va geologiya vazirligining hududiy organlari — yer osti suvlari holati boʻyicha doimiy kuzatuvlarni olib borish boʻyicha. 18. Zaharli kimyoviy va boshqa toksik moddalardan foydalanish boʻyicha monitoring Oʻzbekiston Respublikasi Qishloq xoʻjaligi vazirligining hududiy organlari tomonidan amalga oshiriladi. 19. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 20. Mazkur Nizom Oʻzbekiston Respublikasi Qishloq va suv xoʻjaligi vazirligi, Davlat arxitektura va qurilish qoʻmitasi, Yer resurslari, geodeziya, kartografiya va davlat kadastri davlat qoʻmitasi, Davlat geologiya va mineral resurslar qoʻmitasi, “Sanoatgeokontexnazorat” Davlat inspeksiyasi va “Oʻzkimyosanoat” Davlat aksiyadorlik kompaniyasi bilan kelishilgan. ‎Zaharli kimyoviy va boshqa toksik moddalar hamda ularni qadoqlash idishlarini maxsus poligonda koʻmish ishlarining bajarilganligi toʻgʻrisida‎DALOLATNOMA‎‎‎‎‎‎‎‎20__ yilning “__” _______________da, bizlar, quyida imzo chekuvchilar _____________‎_________________________________________________________________________‎ (har birining lavozimi, F.I.O.)‎‎_________________________________________________________________________‎_________________________________________________________________________‎_________________________________________________________________________‎‎Mazkur dalolatnomani shu haqida tuzdikki, _____________________________________‎‎_________________________________________________________________________‎ (maxsus poligonning nomi, manzili va idoraviy mansubligi)__________________________________________________________‎‎maxsus poligonda‎quyidagi turdagi zaharli kimyoviy va boshqa toksik moddalar hamda ularni qadoqlash idishlarini koʻmish ishlari amalga oshirildi.‎‎t/r‎Nomi‎Oʻlch.‎birl. ‎Miqdori‎Xavflilik‎sinfi‎Koʻmish sektori, uchastkasi yoki katak nomi yoki raqami‎Eslatma‎1‎2‎3‎4‎5‎6‎7‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎20__ yil ”___”_____________da _____________________________________________ __________________________________________________________asosida koʻmildi.‎‎‎‎‎‎‎______________________________‎(imzo, F.I.O.) ‎‎‎‎‎‎______________________________‎(imzo, F.I.O.) ‎‎‎‎‎‎______________________________‎(imzo, F.I.O.) ‎‎‎‎‎‎‎‎‎‎‎‎‎‎‎‎‎Dalolatnoma 3 nusxada tuzildi.‎1-nusxasi – “Qishloqxoʻjalikkimyo” HAJga‎2-nusxasi – Oʻzbekiston Respublikasi Ekologiya va iqlim oʻzgarishi milliy qoʻmitasining hududiy organiga‎3-nusxasi – Oʻzbekiston Respublikasi Sogʻliqni saqlash vazirligining hududiy organiga